Diari Oficial de la Generalitat Valenciana


Sumari del DOGV 5090, del 12-09-2005 (2005/9772)

RESOLUCIÓ de 13 de juny de 2005, del conseller de Sanitat, sobre sol·licitud d'autorització d'obertura de noves oficines de farmàcia en aplicació del mòdul turístic en el municipi de l'Alfàs del Pi (Alacant).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5090

Data del DOGV
:   12-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/9772


Data del document
:   13-06-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Alfàs del Pi, l'
    * legislació farmacèutica
    * procediment administratiu
    * farmacologia
    * municipi

RESOLUCIÓ de 13 de juny de 2005, del conseller de Sanitat, sobre sol·licitud d'autorització d'obertura de noves oficines de farmàcia en aplicació del mòdul turístic en el municipi de l'Alfàs del Pi (Alacant). [2005/9772]
  
Expedient iniciat a instància de Manuel Martínez Peñalver, en data de 14 de gener de 2005, a fi de sol·licitar l'autorització d'una nova oficina de farmàcia en el municipi de l'Alfàs del Pi (Alacant), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
L'expedient s'ha tramitat segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia.
  
El tràmit de l'expedient es va posar de manifest als farmacèutics del municipi de l'Alfàs del Pi. Va formular un escrit d'oposició a la concessió de l'autorització sol·licitada Marina Criado Fuster, Miguel Ángel Criado Fuster i Rosa Buades Gómis.
  
A l'expedient s'aporta un certificat del delegat provincial de l'INE a Alacant sobre el nombre de vivendes no principals, un certificat de la Conselleria de Turisme de la Generalitat Valenciana sobre el nombre de places hoteleres, de càmping i apartaments, i un informe dels servicis tècnics municipals per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i aplicant l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix «per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, imputant a les vivendes de segona residència una capacitat de quatre habitants per vivenda», i tenint en compte que «per a això, es consideraran segona residència els immobles classificats com a vivenda en què no figure com empadronat cap habitant i que no s'hagen comptabilitzat com a allotjaments temporals», es deduïx que hi ha 5.685 vivendes de segona residència segons l'informe municipal, 2.392 places en apartaments i 1.396 places hoteleres. Les places de càmping no es poden comptar perquè estan en el municipi de Benidorm, i no n'hi ha cap en el de l'Alfàs del Pi, segons la certificació de la Conselleria de Turisme. A més, hi ha 6.391 vivendes no principals certificades per l'INE.
  
Els apartaments que proporcionen les 2.392 places certificades per la Conselleria de Turisme no s'acrediten en l'expedient per a descomptar-los del nombre de vivendes perquè s'han comptat com a allotjaments temporals. No obstant això, este còmput no resulta necessari, perquè, encara que es prenga com a vàlid el nombre màxim de vivendes certificat i sense descomptar-ne, com exigix la Llei 6/1998, de 22 de juny, d'Ordenació Farmacèutica de la Comunitat Valenciana, les que es comptabilitzen com a allotjaments temporals, result el compte següent:
  
- 6.391 vivendes de segona residència x 4 habitants x 0,2 = 5.113 habitants
  
- Places d'hotel 1.396, + 0 de càmping + 2.392 d'apartaments x 0,2 = 757 habitants
  
- Total = 5.970 habitants
  
l'aplicació del mòdul turístic, tenint en compte la població estacionals calculada, resulta de dividir este nombre d'habitants pel mòdul turístic establit en l'article 21 de la Llei 6/1998, de 22 de juny, de 3.500 habitants estacionals per oficina de farmàcia o fracció superior a 2.500 habitants estacionals. El resultat és 1, i queda una fracció restant de 2.370 habitants estacionals. Com que no s'arriba a la resta de 2.500 habitants estacionals, només seria procedent l'autorització d'una oficina de farmàcia segons este mòdul.
  
d'altra banda, el municipi de l'Alfàs del Pi té 14.656 habitants censats; per tant, segons el mòdul general, hi corresponen 5 oficines de farmàcia, xifra que resulta de dividir 14.625 habitants censats entre 2.800, i en queda una fracció de 656 habitants.
  
És a dir, en el municipi de l'Alfàs del Pi es poden obrir al públic un total de sis (6) oficines de farmàcia, cinc (5) oficines de farmàcia segons el mòdul general i una (1) oficina de farmàcia segons el mòdul turístic.
  
El municipi de l'Alfàs del Pi compta amb sis oficines de farmàcia en total, cinc d'obertes al públic i una altra autoritzada mitjançant una resolució de la Conselleria de Sanitat de 30 de setembre de 2003, pendent d'obertura.
  
El mòdul turístic complementari només s'aplica una vegada ajustada la proporció d'habitants / farmàcia basant-se en el mòdul general; per tant, el nombre total d'oficines de farmàcia en un municipi no ha d'excedir el que resulte de l'aplicació d'ambdós mòduls. Com s'ha vist, en el municipi de l'Alfàs del Pi poden obrir-se al públic un total de sis oficines de farmàcia en aplicació del mòdul general i del mòdul turístic, i compta amb 6 oficines de farmàcia tenint en compte tant les obertes al públic com les que tenen autorització administrativa ferma i estan pendents d'obertura.
  
d'altra banda, d'acord amb el que establix l'article 18 de la Llei 6/1998, de 22 de juny, les autoritzacions que es concedisquen tant segons el mòdul general com segons el mòdul turístic, s'adjudiquen seguint el procediment establit en el Decret 149/2001, de 05 d'octubre. No és, per tant, admissible la pretensió del sol·licitant que li siga autoritzada l'obertura prescindint del procediment d'adjudicació.
  
En conseqüència no és procedent l'autorització per a l'obertura d'una nova oficina de farmàcia.
  
Per tant, resolc denegar l'autorització administrativa per a l'establiment d'una nova oficina de farmàcia en el municipi de l'Alfàs del Pi (Alacant), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
Esta resolució s'ha de publicar en el Diari Oficial de la Generalitat Valenciana amb l'advertiment que exhaurix la via administrativa i que s'hi pot interposar recurs contenciós administratiu en el termini de dos mesos, comptadors a partir de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.